open-index/open-wikipedia-markdown huggingface dataset:
Reijo Mikkolainen

**Reijo Kalevi Mikkolainen** (s. 14. toukokuuta 1964 Pirkkala) on suomalainen uransa lopettanut jääkiekkoilija. Pelipaikaltaan hän oli laitahyökkääjä.

Mikkolainen aloitti uransa SM-liigassa Tapparassa, jossa hän pelasi kaudet 1983–1989 voittaen neljä Suomen-mestaruutta. Tämän jälkeen hän siirtyi TPS:ään, jossa voitti mestaruudet vuosina 1990, 1991 ja 1993. TPS:ssä hän pelasi kauteen 1993–1994 asti, jonka jälkeen siirtyi Tampereen Ilvekseen. Ilveksestä hän siirtyi kesken kauden 1995–1996 takaisin Tapparaan, jossa pelasi vain loppukauden siirtyen seuraavaksi kaudeksi Saksan pääsarjaan EC Peitingiin. Kauden 1997–1998 hän pelasi vielä Saksan 2. Bundesliigassa, jonka jälkeen hän lopetti uransa.

Maajoukkueurallaan Mikkolainen edusti Suomea vuoden 1988 talviolympialaisissa, jossa Suomi saavutti ensimmäisen (mikäli Euroopan-mestaruuskilpailuja ei oteta huomioon) jääkiekon arvokisamitalinsa voittamalla turnauksessa olympiahopeaa. Mikkolainen teki hattutempun ottelussa Ranskaa vastaan. Hänestä tuli pitkäksi aikaa viimeisin suomalaispelaaja, joka on tehnyt olympialaisissa hattutempun, kunnes Sakari Manninen teki hattutempun Slovakiaa vastaan Suomen ensimmäisessä ottelussa Pekingin olympialaisissa vuonna 2022. Mikkolainen oli mukana myös vuosien 1987, 1989 ja 1990 maailmanmestaruuskilpailuissa. Hänet on nimitetty Suomen Jääkiekkoleijonaksi numerolla 163. Seitsemän Suomen-mestaruuden lisäksi hänellä on yksi SM-hopea.

## Muuta
Mikkolaisen isoisoisä Kalle Mikkolainen voitti joukkuevoimistelun olympiapronssia Lontoon kesäolympialaisissa 1908.

## Lähteet

## Aiheesta muualla
* 
* 
*Mikkolaisen tiedot Jääkiekkomuseon sivulla
Zantani Muhammad al-Zantani

**Zanati Muhammad al-Zanati** (, 1936/1937 – 26. toukokuuta 2025 Kairo) oli Libyan Kansankongressin pääsihteeri ja Libyan presidentti vuosina 1992–2008. Presidenttikaudellaan hänellä oli hyvin vähän todellista valtaa, koska maassa valtaa käytti vallankumousjohtaja Muammar Gaddafi. Gaddafin kukistuttua hän toimi öljy-yhtiö *Oilinvest Internationalin* (Tamoil) johtajana.

## Lähteet
Šukri Ghanim

**Šukri Muhammad Ghanim** (, s. 9. lokakuuta, 1942, Tripoli, Libya – 29. huhtikuuta 2012 Wien, Itävalta) oli Libyan kansankomitean pääsihteeri (pääministeri) kesäkuusta 2003 maaliskuuhun 2006, jolloin hallituksessa järjestettiin ensimmäinen suuri uudistus vuosikymmeneen. Hänen varamiehensä Baghdadi Mahmudi nousi pääministerin virkaa vastaavaan asemaan. Tämän jälkeen hän toimi öljyministerinä.

Ghanim on opiskellut Fletcher School of Law and Diplomacyssa Yhdysvalloissa. Hän oli OPEC:in sihteeristössä, vastasi Libyan ulkomaankaupasta ja toimi kansallisen öljy-yhtiön markkinointivastaavana. Maaliskuussa 2006 Ghanim nimitettiin öljy-yhtiön hallituksen puheenjohtajaksi.

Ghanimia haastateltiin helmikuussa 2004 BBC Radio 4:n *Today*-ohjelmassa. Hän kielsi Libyalla olleen mitään yhteyttä Lockerbien pommi-iskuun tai brittiläisen konstaapeli Yvonne Fletcherin ampumiseen huhtikuussa 1984 Libyan Lontoon lähetystön edessä.

Hän pakeni Libyasta toukokuun puolivälissä 2011 Tunisiaan ja liittyi Muammar Gaddafia vastustavien kapinallisten puolelle. Kesäkuussa hän muutti Wieniin, jossa hän toimi kuolemaansa saakka wieniläisessä yhtiössä konsulttina.

Ghanim löydettiin kuolleena Tonavasta. Kuolinsyytä tutkitaan, mutta väkivallan merkkejä hänessä ei poliisin mukaan ollut.

## Lähteet
Piripiri

**Piripiri** on kaupunki Piauín osavaltiossa Koillis-Brasiliassa. Kaupungin asukasluku noin 44&nbsp;539 (2010) ja pinta-ala on 1&nbsp;408,9 neliökilometriä.

## Lähteet

## Aiheesta muualla
Pekka ja Pätkä Suezilla

**Pekka ja Pätkä Suezilla** (1958) on Armand Lohikosken ohjaama ja käsikirjoittama *[[Pekka Puupää|Puupää]]*-elokuvasarjan kymmenes elokuva. Näitä Suomen Filmiteollisuuden tuottamia elokuvia valmistui vuosina 1953–1960 kaikkiaan kolmetoista. *Pekka ja Pätkä Suezilla* on jatkoa sarjan aiemmalle elokuvalle *[[Pekka ja Pätkä sammakkomiehinä]]*.

Kohtaukset Suezilta on kuvattu Seutulassa Ruduksen hiekkakuopalla. Palmut olivat pahvia, pyramidit hiekkakumpuja, ja höyrylaivat kulkivat narusta vetäen sadevesilammikossa. Aikalaiskriitikot luulivat tekijöiden vahingoniloksi, että kuvauksiin oli lähdetty paikan päälle, ja eräskin kriitikko valitti, että vaikka Särkän rahoilla oli päästy Suezille, kovin oli yksitoikkoisesti niitä maisemia välitetty. Hieman aidompia maisemia tarjoili höyrylaiva-kohtaus, joka oli kuvattu aiemmin Marokossa vuonna 1953 tehtyä *[[Rantasalmen sulttaani]]a* varten.

## Juoni

Elokuva alkaa edellisen *[[Pekka ja Pätkä sammakkomiehinä]]* -elokuvan loppukohtauksella jossa YK-rauhanturvamiehet lyövät kaksikon tainnoksiin puistonpenkillä. Rauhanturvaajat ovat nimittäin juuri onnistuneet sopimaan treffit kahden tytön kanssa eikä ajatus Suezille lähdöstä enää houkuttele. He raahaavat Pekan ja Pätkän pensaaseen jossa vaihtavat heidän vaatteensa omiinsa.

Kaksikko kiidätetään taksilla Seutulaan, josta lähtevä kone lennättää heidät Suezille. Tarina etenee monien kommelluksien kautta loppuun, jossa Pekka ja Pätkä tulevat pelastaneeksi kalifin tyttären. Vastalahjaksi he pyytävät taikalampun, jonka henki toteuttaa kolme toivomusta. Hieman huonosti harkittujen toiveiden jälkeen Pekka saa tutun hattunsa takaisin, muutaman lisätoivomuksen sekä Justiinan paikalle. Tämä puolestaan toivoo itsensä ja kaksikon takaisin Voikukankadulle, minkä toivomuksen seurueeseen tympiintynyt lampunhenki mielellään toteuttaa.

## Näyttelijät

## Arviot

Aikalaiskriitikot suhtautuivat elokuvaan alistuneesti, kuten Jukka Holopainen (*Suomen Sosialidemokraatti*): ”Idealtaan olen valmis nämä puupäät hyväksymään kun tiedän, että niille nauretaan ja niistä nuorempikin väki pitää.” 

Tomira Savtschenko (*Kansan Uutiset*) vielä astetta alistuneemmin: ”Näiden sarjatuotteiden tympäisevyyden taso joskus vaihtelee ja tällä kertaa oli iloksemme nollassa. Valitettavasti kuitenkin filmin älyllinen taso, huumori ja tekotapa ovat entisellään.” Lukija vastasi Savtschenkolle saman lehden myöhemmässä numerossa: ”Uskoisin, ettei yksikään rehellinen arvostelija kehtaa sanoa, etteikö ohjaajan tehtävä mainitussa elokuvassa olisi jonkin hyvänkin sanan arvoinen, siksi suuritöinen sen on täytynyt olla kaikkine laitteineen, henkilöineen ja ’suezilaisine’ maastoineen, joiden kaikkien yhteistoimintaan sovittaminen kenties on arvostelijan mielestä älytöntä, mutta johtunee kai siitä, ettei ohjaaja ole huomannut kääntyä T. S-o:n puoleen ’älyä’ lainatakseen.”

## Lähteet
Esperantina (Piauí)

**Esperantina** on kunta Piauín osavaltiossa, Brasilian koillisosassa. Sen pinta-ala on 911,2 neliökilometriä. Asukkaita kunnassa on noin 37&nbsp;520 (2009).

## Lähteet
Esperantina

**Esperantina** tarkoittaa seuraavia:

* Esperantina, kunta Piauín osavaltiossa Brasiliassa
* Esperantina, kunta Tocantinsin osavaltiossa Brasiliassa.
Grillimakkara

**Grillimakkara** on makkara, joka on tarkoitettu erityisesti grillattavaksi tai nuotiolla paistettavaksi. Makkarat jaetaan A-luokkaan ja yleiseen luokkaan. A-luokan makkaroiden lihan ja muiden lihaan verrattavien valmistusaineiden yhteismäärä on vähintään 63 painoprosenttia valmiista elintarvikkeesta.

Grillimakkaroita tavataan lämmittää hiili-, kaasu- ja sähkögrilleissä. Lenkkimakkaraa valmistetaan usein myös uunissa tai saunan kiukaalla lämmittämällä, jolloin makkara usein kiedotaan folioon. Makkaraa lämmitetään syötäväksi toisinaan myös mikroaaltouunissa ja paloiteltuna paistinpannulla. Grillimakkaran kuori on syötävää toisin kuin lenkkimakkaran kuori.

Kesäisin makkaroiden grillaaminen grillissä on suosiossaan. Talvisin sekä kesäisin voidaan makkaroita paistaa nuotiolla tai sisätiloissa takassa. Erityisesti juhannus on Suomessa makkaran sesonkiaikaa.

## Lähteet
Santos FC

**Santos Futebol Clube** on brasilialainen 14. huhtikuuta 1912 perustettu jalkapalloseura, jonka edustusjoukkue pelaa maan pääsarjassa, Série A:ssa. Seuran kotikaupunki on São Paulon osavaltiossa sijaitseva Santos. Kotiottelunsa joukkue pelaa Vila Belmiro -stadionilla, johon mahtuu 20&nbsp;000 katsojaa. Seuran puheenjohtajana toimii Marcelo Teixeira ja edustusjoukkueen valmentajana Vanderlei Luxemburgo.

## Merkittäviä pelaajia

* Ady
* Alex Sandro
* Carlos Alberto
* Clodoaldo
* Danilo
* Diego
* Ganso
* Gilmar
* Giovanni
* Leo
* Marcelinho Paraíba
* Neymar
* Pelé
* Pepe
* Robinho
* Zito

## Mestaruudet

**[[Intercontinental Cup (jalkapallo)|Intercontinental Cup]]**
* 1962, 1963 (2)

**[[Copa Libertadores]]**
* 1962, 1963, 2011 (3)

**[[Recopa Intercontinental]]**
* 1968 (1)

**[[Copa Sudamericana|Conmebol Cup]]**

* 1998 (1)

**[[Campeonato Brasileiro Série A]]**

* 1961, 1962, 1963, 1964, 1965, 1968, 2002, 2004 (8)

**[[Taça de Prata]]**

* 1968 (1)

**[[Taça Brasil]]**

* 1961, 1962, 1963, 1964, 1965 (5)

**[[Copa do Brasil]]**

* 2010 (1)

**[[Campeonato Paulista]]**

* 1935, 1955, 1956, 1958, 1960, 1961, 1962, 1964, 1965, 1967, 1968, 1969, 1973, 1978, 1984, 2006, 2007, 2010, 2011, 2012, 2015, 2016 (22)

## Aiheesta muualla

* Virallinen sivusto
Acre (täsmennyssivu)

**Acre** tarkoittaa seuraavia:

* Acre, osavaltio Brasiliassa
* Acre, joki Brasiliassa
* Acre, kylä Englannissa
* Acre Kari, suomalainen muusikko
* Akko, keskiaikainen nimi *Acre*, kaupunki Israelissa
* eekkeri (engl. *acre*), pinta-alan yksikkö
* Euroopan konservatiivien ja reformistien allianssi (ACRE)
;Brasilian laivasto
*Acre-luokka (tykkivene), tykkiveneluokka
*Acre-luokka (hävittäjä), hävittäjäluokka
* Acre (1945), Acre-luokan hävittäjä
Fürth

**Fürth** [] on kaupunki Saksan Baijerissa Keski-Frankonian hallintopiirissä. Yhdessä Nürnbergin ja Erlangenin kanssa se muodostaa laajan Keski-Frankonian kaupunkialueen. Kaupungissa on arviolta 124&nbsp;171 asukasta (vuonna 2015) ja sen pinta-ala on 63,35 neliökilometriä.

## Lähteet

## Aiheesta muualla
Kvašiorkor

**Kvašiorkor** tai **kwashiorkor** on pienillä lapsilla esiintyvä proteiinin puutteellisesta saannista aiheutuva sairaus ja tyypillinen 9–24 kuukauden ikäisillä Afrikan kehitysmaiden lapsilla, joiden rintaruokinta on päättynyt. Sairauden nimi juontuu Länsi-Afrikan rannikon kwa-kielistä ja viittaa syrjäyttämiseen rintaruokinnasta seuraavan lapsen synnyttyä. Taudin havaitsee erityisen hyvin kuihtuneista raajoista ja turvonneesta vatsasta.

Kvašiorkor aiheutuu yleensä yksipuolisesta ruoasta, joka koostuu pääasiassa joistain kasvikunnan tuotteista. Sairauden tyypillisiä oireita ovat turvotus, ripuli, oksentelu, iho- ja hiusmuutokset, rasvamaksa, ödeema, kasvuhäiriö, kakeksia, anemia, hypoalbuminemia, yliärtyvyys ja psykomotorinen jälkeenjääneisyys.

Tauti on akuutti eikä aiheuta pysyvää kasvun hidastumista. Jatkuva aliravitsemus itsessään aiheuttaa kehitykseen liittyviä vaurioita, kuten lyhytkasvuisuutta. Aliravitsemuksen vuoksi potilailla on alhainen infektioiden sietokyky, jolloin menehtymisen riski kasvaa, mutta jos lapsi pääsee hoitoon, paranemisennuste on hyvä.

## Oireet

*lapsen kasvu on selvästi hidastunut
*turvotus
*ihomuutokset
*neurolologiset oireet, ärtyisyys
*toimintahaluttomuus
*poskien pulleus
*lihasten surkastuneisuus
*lapsi ei kykene kävelemään (pidemmän ajan kuluessa)
*kieli sileä ja suupielet rokahtuneet
*hiustenlähtö ja irtoaminen
*apatia ja ilottomuus
*ripuli

## Lähteet
* *Kehitysmaiden terveys ja sairaus*. .

### Viitteet

## Aiheesta muualla
Marasmi

**Marasmi** on vaikea aliravitsemus, jossa energiasta, proteiinista ja usein lähes kaikista muistakin ravintoaineista on puutostila. Marasmista kärsivät ovat hyvin laihoja. Sairautta esiintyy kehitysmaissa.

Marasmin merkit ovat yhteisiä muillekin proteiinin ja energian puutteesta johtuville sairauksille. Rasvakudos katoaa dramaattisesti alueilta, jotka säilövät normaalisti rasvaa, kuten pakaroista ja reisistä. Sairastuneet ovat yleensä kiukkuisia, ärtyisiä ja kyltymättömän nälkäisiä.

Hoidossa keskeisintä on hoitaa myös komplikaatioita, kuten tulehduksia, kuivumista ja verenkierron häiriöitä, jotka ovat usein tappavia.

## Katso myös
* Kvašiorkor
Pensassarvikuono

**Pensassarvikuono** eli **suippohuulisarvikuono** eli **mustasarvikuono** (*Diceros bicornis*) on äärimmäisen uhanalainen afrikkalainen nisäkäslaji.

## Ulkonäkö ja koko

Pensassarvikuonon säkäkorkeus on 137–180&nbsp;cm ja ruumiinpituus 2,9–3,75&nbsp;m. Häntä on lyhyt. Paino on 700–1400&nbsp;kg. Uros ja naaras ovat samannäköis, pääasiassa harmaita, mutta väri voi vaihdella vaaleanruskeasta tummanruskeaan maaperän mukaan. Sillä on yleensä kaksi sarvea, joskus kolmas pieni, taaempi sarvi. Etusarvi on yleensä isompi, pituudeltaan keskimäärin 50&nbsp;cm, mutta pisin mitattu on ollut 132&nbsp;cm pitkä.

Pensassarvikuonot ovat ihmistä kohtaan aggressiivisia. Kun eläin saa vainun ihmisestä, se hyökkää kohti. Pensassarvikuono on erinomainen juoksija, joka lyhyellä matkalla saavuttaa miltei 50 kilometrin tuntinopeuden.

Pensassarvikuonon erottaa isosarvikuonosta pienempi koko ja pitempi, kapea ylähuuli. Pensassarvikuonojen elinikä on noin 30–50 vuotta, ja vanhin tiedetty pensassarvikuononaaras eli 57 vuotta.

Pensassarvikuonot ovat erittäin likinäköisiä, mutta niillä on kuitenkin erinomainen kuulo- ja hajuaisti.

Pensassarvikuonolla on useita alalajeja, joista yksi, Länsi-Afrikassa elänyt *Diceros bicornis longipes*, kuoli sukupuuttoon 2000-luvulla. Jotkut pensassarvikuonot sopeutuvat kuivaan hyvin. Eräs pensassarvikuonon alalaji elää Namibin puoliaavikolla Damaramaassa jossa kasvaa jonkin verran puita, pensaita ja ruohoa. Somaliassa elävät sarvikuonot kykenevät olemaan juomatta monta viikkoa kerrallaan.

## Lisääntyminen
Pensassarvikuonojen kantoaika on 15–16 kuukautta, yksi poikanen kerrallaan 2–4 vuoden välein. Vastasyntynyt pensassarvikuonon poikanen painaa vajaat 40 kiloa. Siinä missä aikuisella pensassarvikuonolla on kaksi mahtavaa sarvea, poikasella on vain kyhmyt. Poikanen syö kasviravintoa jo yhden kuukauden iässä, mutta imee 1–2 vuotta. Sukukypsyysikä on 4–5 vuotta, mutta urokset pystyvät kilpailemaan naaraista menestyksekkäästi vasta kymmenen vuoden iässä.

## Levinneisyys
Pensassarvikuonoja elää ainoastaan pienillä alueilla Afrikan etelä- ja itäosissa, rajoittuen idässä Somaliaan ja etelässä Etelä-Afrikkaan.

## Lähteet

## Aiheesta muualla
* WWF, sarvikuonot
Kuningas Artturin ritarit

**Kuningas Artturin ritarit** on Mauri Kunnaksen kuvakirjaversio brittiläisestä Kuningas Arthur -tarusta. Kunnaksen kirjassa ihmisten tilalla seikkailevat kissat ja tarua on muutenkin sovitettu esimerkiksi Graalin maljan kohdalta lapsille sopivammaksi. 

## Katso myös
*Koirien Kalevala

## Lähteet
*
Rosa Salomaa

**Rosa Salomaa** (s. 11. kesäkuuta 1994 Helsinki) on suomalainen näyttelijä. 

Salomaa näytteli vuonna 2006 *[[Unna ja Nuuk]]* -elokuvan toista pääosaa, Unnaa. Hän on näytellyt myös elokuvissa *[[Erottamattomat (vuoden 2008 elokuva)|Erottamattomat]]* (2008), *[[Kohtaamisia]]* (2009), *[[Harjunpää & pahan pappi]]* (2010), *[[Risto Räppääjä ja polkupyörävaras]]* (2010), *[[8-pallo (elokuva)|8-pallo]]* (2013), *[[Ei kiitos]]* (2014) *[[Ikitie]]* (2017) ja ''Oma Maa'' (2018). 

## Filmografia

Lähde

## Lähteet

## Aiheesta muualla
* 
*
Tennis (lehti)

**Tennis** on Suomen Tennisliiton julkaisema avoin verkkolehti tenniksestä kiinnostuneille. Lehteä on julkaistu vuodesta 1974 ja nykyinen päätoimittaja on Suomen Tennisliiton toimitusjohtaja Teemu Purho. Nykyisin lehti julkaistaan ainoastaan verkkolehtenä.

*Tenniksessä* on muun muassa artikkeleja valmennuksesta, tennispelaajista sekä tiedotteita junioritoiminnasta.

## Lähteet
Lakewood (Colorado)

**Lakewood** on kaupunki Jeffersonin piirikunnassa Coloradon osavaltiossa Yhdysvalloissa. Sen väkiluku oli vuoden  väestönlaskennassa 142&nbsp;980. Lakewood perustettiin 1889 ja sai kaupunkioikeudet vuonna 1969.

## Väestö
Kaupungin asukkaista 70 prosenttia on valkoisia ja 21,27 prosenttia latinalaisamerikkalaisia ja 2,97 prosenttia aasialaisia. 94,8 prosenttia asukkaista on Yhdysvaltain kansalaisia. Kaupungin väestön keski-ikä on 38,5 vuotta.

## Kuvia kaupungista

Tiedosto:St. Anthony Hospital (Colorado).JPG|St. Anthonyn sairaala.
Tiedosto:Alameda High School building and sign in the snow in 2018.jpg|Alameda High School.
Tiedosto:Yetter Hall CCU.jpg|Coloradon kristillinen yliopisto.


## Lähteet
### Viitteet

## Aiheesta muualla

* Kaupungin kotisivut
Pueblo

**Pueblo** on kaupunki Yhdysvaltain Kalliovuorten alueella sijaitsevassa Coloradon osavaltiossa. Sen pinta-ala on 117,5 km² (vettä 0,8 km²) ja asukasluku 104 877 (2009). Asukkaista 76 % on valkoisia, 44 % on latinoverta (). Kaupunki on perustettu vuonna 1842.

## Lähteet

## Aiheesta muualla
Aspen

**Aspen** on kaupunki Yhdysvaltain keskilännessä sijaitsevassa Coloradon osavaltiossa. Sen pinta-ala on 10,05 km² (ei vettä) ja asukasluku 6 658 (). Asukkaista 95 % on valkoisia, muut etniset ryhmät ovat pieniä. Kaupunki tunnetaan talviurheilun ja kulttuurin keskuksena. 

## Historia
Chicagolainen liikemies Walter Paepcke ihastui toisen maailmansodan jälkeen kuihtuvan kaivoskaupungin kauneuteen. Hän perusti sinne hiihtokeskuksen, Aspen Instituten sekä Aspenin musiikkijuhlat. 
Aspen on yksi maan tunnetuimpia laskettelukeskuksia.

## Liikenne
Aspenissa on myös Aspen-Pitkin County Airport -niminen lentokenttä. Bussiliikenteestä vastaa Roaring Fork Transportation Authority (RFTA).

## Kuvia kaupungista

Tiedosto:Pitkin County Courthouse Aspen 2015.jpg|Pitkinin piirikunnan oikeustalo.
Tiedosto:03-04-2011 Aspen Mountain (5507366449).jpg|Laskettelurinteitä Aspenissa.
Tiedosto:Aspen Art Museum by Shigeru Ban.jpg|Aspenin taidemuseo.


## Lähteet

## Aiheesta muualla

*Aspenin kaupungin verkkosivu (englanniksi)
*Aspenin Musiikkijuhlien verkkosivu (englanniksi)
*Aspen Instituten verkkosivu (englanniksi)
Hardangerviulu

**Hardangerviulu** () on viulua muistuttava kielisoitin. Se eroaa tavallisesta konserttiviulusta muun muassa ohuemman puuaineksen vuoksi. 

Hardangerviulussa on kahdeksan tai yhdeksän kieltä, joista neljää soitetaan jousella ja loput resonanssikielet antavat soittimelle sen luonteenomaisen äänen. Tavanomainen viritys on ADAE, mutta tunnetaan myös ADAC#-viritys, jota pidetään "peikkovirityksenä" tai "paholaisvirityksenä". Edvard Griegin *[[Peer Gynt]]issä* on lisäksi käytetty omia virityksiä. Hardangerviulu on keskeisessä osassa Howard Shoren säveltämän ''Taru sormusten herrasta'' -elokuvamusiikin Rohan-teemassa.

Hardangerviulut ovat taidekäsityötä. Niissä on usein naisen tai eläimen päätä esittävä veistosaihe koristeena, samoin puu-upotuksia sekä mustat mustekoristeet.

Nykyaikaisen hardangerviulun keksijänä pidetään Hardangerin Skaarissa vuosina 1669&ndash;1759 elänyttä Isak Nilssen Botnea. 

## Aiheesta muualla

* The Norwegian Collection of Folk Music The Fiddle Volumes: Hardingfeleslåtter (University of Oslo, Department of Musicology)
Taistelu Wesnothista

**Taistelu Wesnothista** () on vuoropohjainen strategiapeli. Pelissä ihmiset, haltiat, örkit, kääpiöt, draakit ja epäkuolleet taistelevat Wesnothin mantereen herruudesta eri aikakausilla.

Wesnoth on GPL-2.0-or-later -lisenssin alaista avointa lähdekoodia sekä vapaa ohjelmisto eli FOSS-peli. Wesnothia kehittää avoin kehittäjäyhteisö. Peli on myös perusasioiden ja virallisten kampanjoiden osalta lähes kokonaan käännetty suomeksi. Pelin versio 1.0 julkaistiin 2. lokakuuta 2005.

## Kuvaus
Peli tukee useita erilaisia pelimuotoja niin yksin- kuin moninpelinäkin. Yksinpelissä skenaarion tarkoitus vaihtelee, mutta on mahdollista pelata myös moninpeliä tietokonetta vastaan.

Moninpelissä kullakin pelaajalla on oma komentajahahmo. Kun komentaja on linnakkeessa, pelaaja voi värvätä lisää sotilaita linnaan. Sotilailla on erilaisia taistelutaitoja ja erityisominaisuuksia. Kun sotilas taistelee tarpeeksi, hän lopulta kehittyy seuraavalle kokemustasolle ja muuttuu usein erityyppiseksi yksiköksi. Moninpelin tarkoituksena on tuhota kaikki vastustajan sotilaat ennen kuin tietty kierrosmäärä kuluu loppuun; useimmiten riittää pelkkä komentajan tappaminen.

Kentältä löytyy yleensä kyliä, jotka voi vallata siirtämällä siihen yksikön. Vallatut kylät tuottavat joka vuorolla kultaa sotilaita varten ja ne parantavat haavoittuneita yksiköitä.

## Muokattavuus
Pelin mukana on karttaeditori, jonka avulla voi suunnitella uusia karttoja; karttoja voi käyttää sellaisenaan moninpelissä tai myös tallentaa osaksi yksinpelikampanjaa. Pelin kampanjat, hahmo- ja yksikkötiedot ja muu pelidata on määritelty pelin omalla WML (Wesnoth Markup Language) -ohjelmointikielellä. WML-kielellä voidaan määritellä erilaisiin herätteisiin pohjautuvia komentosarjoja, esimerkiksi ”kun vihollisen komentajayksikkö kuolee, esitetään keskustelu, ja pelaaja voittaa tehtävän”. Versiosta 1.7 alkaen WML:n ohella käytetään Lua-ohjelmointikieltä. Pelin grafiikat on tallennettu PNG-muodossa ja musiikki ja äänet WAV- tai Ogg Vorbis -muodoissa.

Versiosta 1.2 alkaen erilaisia laajennuksia on myös levitetty peliin sisäänrakennetun levityspalvelimen kautta: pelaajan tarvitsee vain valita asennettava laajennus, ja se imuroidaan ja asennetaan automaattisesti. Palvelimelle tallennetaan vain GNU GPL -lisenssin alla levitettäviä laajennuksia.

## Lähteet

## Aiheesta muualla

* Battle for Wesnothin virallinen sivusto
* Battle for Wesnothin virallinen keskustelualue
Jorma Kaukonen

**Jorma Kaukonen** (*Jorma Ludwik Kaukonen Jr.*, s. 23. joulukuuta 1940 Washington D.C.) on yhdysvaltalainen kitaristi, laulaja ja lauluntekijä. Hänen sukujuurensa ovat osittain Suomessa.

## Ura
Kaukonen nousi 1960-luvun jälkipuoliskolla maineeseen psykedeelisen rockin tunnetuimpiin yhtyeisiin kuuluneen Jefferson Airplanen kitaristina ja perustajajäsenenä. 

Erottuaan Airplanesta Kaukosella oli 1970- ja 1980-luvuilla Airplane-basisti Jack Casadyn kanssa yhtye nimeltä Hot Tuna. Kaukosen tunnetuin soololevy on *[[Quah]]* (1974). Hot Tunan levyistä on 1990-luvulla otettu uusintapainokset, vaikkeivät ne aikoinaan menestyneet kaupallisesti.

Kaukonen soittaa yleensä sormilla ilman plektraa. Hänen musiikissaan kuuluvat perinteisen rockin lisäksi blues ja country. Kaukonen valittiin ''Rolling Stone'' -lehden sadan parhaan kitaristin listalle 54. sijalle 2000-luvun alussa. Kaukosen nuorempi veli on niin ikään Jefferson Airplanen ja Hot Tunan sekä muun muassa Johnny Winterin kanssa yhteistyötä tehnyt kitaristi Peter Kaukonen (s. 1945).

Kaukonen kärsi pitkään pahasta päihderiippuvuudesta, joka oli ilmeistä mm. 1990-luvulla televisiossa esitetyssä dokumentista newyorkilaisesta Hotel Chelseasta, mutta hän raitistui, meni naimisiin Vanessa-nimisen naisen kanssa ja perusti tämän kanssa musiikkikoulun Appalakkien vuoristoon, old time -musiikin syntysijoille. Näihin aikoihin hän sai Grammy-ehdokkuuden levystään *[[Blue Country Heart]]*.

### Esiintymiset Suomessa
Jefferson Airplane ei koskaan konsertoinut Suomessa, mutta vuonna 1968 yhtyeen ollessa vielä toiminnassa Jorma Kaukonen ja Jack Casady vierailivat PR-tarkoituksessa *Tunnussävel*-ohjelmassa. Myöhemmin Kaukonen on konsertoinut Suomessa sooloartistina ja Hot Tuna&nbsp;-yhtyeensä kanssa. Hän on esiintynyt muun muassa Helsingin Kulttuuritalolla vuonna 1976, Pori Jazzeilla vuonna 1992 ja Kaustisen kansanmusiikkifestivaaleilla vuonna 2003. Loppusyksystä 2011 hän teki mandolinisti Barry Mitterhoffin kanssa lyhyen Suomi-kiertueen esiintyen Helsingissä, Vaasassa ja Turussa. Vuonna 2013 hän esiintyi Hot Tunan kanssa Helsingissä ja Tampereella.

## Sukujuuret
Kaukosen suomalaiset isovanhemmat muuttivat Amerikkaan 1800-luvun lopussa. Hänen isoisänsä oli kotoisin Ylistarosta ja isoäitinsä Hangosta. Hänen amerikansuomalainen isänsä syntyi vuonna 1910 Ironwoodissa Michiganissa. Hänen äitinsä on amerikanjuutalainen. Kaukonen ei itse puhu suomea kuin vain muutaman yksittäisen sanan verran, sen sijaan hänen Suomessa kesiään viettänyt poikansa puhuu kieltä sujuvasti. Kaukonen on todennut iloitsevansa suomalaisissa juurissaan siitä, että hänen suvussaan ei ole rikkaita ja kuninkaallisia, vaan kaikki ovat tavallisia maantallaajia, mikä on täydellistä bluesin soittamiselle.

## Diskografia
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
*Viralliset sivut 
*Jarmo Holopaisen kuvia Kaukosesta Kaustisella
New London (Connecticut)

**New London** on kaupunki Yhdysvaltain itärannikolla sijaitsevassa Connecticutin osavaltiossa Thames-joen suulla. Sen pinta-ala on 27,9 km² (vettä 13,5 km²) ja asukasluku 25 671 (). Asukkaista 63,5 % on valkoisia ja 18,5 % mustia, lisäksi 20 %:lla on latinotausta. Kaupunki on perustettu vuonna 1646 ja nimetty Ison-Britannian pääkaupungin Lontoon mukaan. Potenssilääke Viagrasta tunnetun lääkejätti Pfizerin päämaja sijaitsee kaupungissa.

## Lähteet

## Aiheesta muualla

* Kaupungin kotisivut
Pausanias

**Pausanias** () on seuraavien antiikin kreikkalaisten henkilöiden nimi:

* Pausanias (k. 477 eaa.), spartalainen sotapäällikkö
* Pausanias, Spartan kuningas 409&ndash;395 eaa.
* Pausanias, Makedonian kuningas 394 eaa.
* Pausanias, makedonialainen kruununtavoittelija 360-luvulla eaa.
* Pausanias Orestislainen, makedonialainen, joka murhasi kuningas Filippos II:n vuonna 336 eaa.
* Pausanias (100-luku), kreikkalainen maantieteilijä
* Pausanias, hahmo Platonin dialogissa *Pidot*.
Kauko Karvonen

**Kauko Karvonen** (14. kesäkuuta 1895 Lappohja – 23. lokakuuta 1948 Helsinki) oli suomalainen urheiluvaikuttaja, joka toimi 1920–1930-luvuilla Suomen Palloliitossa ja 1920–1940-luvuilla Suomen Jääkiekkoliitossa. Hän oli Palloliiton varapuheenjohtajana, kun hän alkoi viedä eteenpäin myös jääkiekkoa. Karvosen aloitteesta Jääkiekkoliitto perustettiin 1929, ja hän toimi liiton ensimmäisenä puheenjohtajana. Suomen Jääkiekkomuseo aateloi hänet ensimmäisenä Suomen Jääkiekkoleijonaksi.

## Elämä
Kauko Karvonen syntyi Lappohjassa vuonna 1895. Hän opiskeli diplomi-insinööriksi. Karvonen aloitti jo nuorena uransa urheilujärjestöissä. Vuonna 1923 hänet valittiin Suomen Palloliiton liittohallitukseen ja vuonna 1927 liiton varapuheenjohtajaksi. Palloliitossa hän toimi vuoteen 1938 asti. Berliinissä 1936 Karvonen oli jalkapallomaajoukkueen joukkueenjohtajana. Seuratasolla Karvonen oli Helsingin Palloseuran puheenjohtaja.

Karvonen alkoi jo Palloliiton alaisuudessa kehittää myös suomalaista jääkiekkoa. Hän olikin merkittävä vaikuttaja Suomen jääkiekkoliiton perustamisessa. Hän oli kutsunut kokoon perustamiskokouksen, joka järjestettiin 20. tammikuuta 1929. Kokoukseen osallistui edustajia 17:stä jääkiekkojoukkueesta, jotka olivat sitten perustamassa Suomen jäähockeyliittoa. Seuraavassa kokouksessa nimi kuitenkin muutettiin jo Jääkiekkoliitoksi.

Karvonen valittiin Jääkiekkoliiton perustamiskokouksessa myös sen ensimmäiseksi puheenjohtajaksi. Hän toimi tehtävässä vuoteen 1942. Tuona aikana vasta luotiin perusteita suomalaiselle jääkiekolle. Lajia levitettiin hiljalleen koko Suomeen. Karvosen aikana maajoukkueen toiminta ehti vakiintua, ja se otti vuonna 1937 ensimmäisen voittonsa, kun Viro kaatui 2–1. Suomi ei kuitenkaan vielä tavoitellut kansainvälistä menestystä, eikä Karvonen ollut lähettämässä maajoukkuetta kuin kerran arvokisoihin. Suomi hävisi Baselissa pidetyissä vuoden 1939 MM-kilpailuissa kaikki ottelunsa. Karvosen aikana Jääkiekko liittyi vuonna 1937 Suomen Voimistelu- ja Urheiluliittoon.

Karvonen istui vuosina 1929–1931 myös Jääkiekkoliiton liittohallituksessa, ja hän edusti 1934–1938 Jääkiekkoliittoa Suomen Olympiakomitean hallituksessa.

## Merkitys ja tunnustukset
Karvonen teki uraauurtavaa työtä Suomen jääkiekon parissa ja rakensi Jääkiekkoliitolle sellaisen kivijalan, jonka pohjalle organisaatiota pystyi myöhemmin laajentamaan. Saavutustensa ansiosta Karvonen valittiin numerolla yksi sekä Jääkiekkoleijonaksi vuonna 1985 että Jääkiekkoliiton kunniajäseneksi.

## Toiminta urheilun ulkopuolella
Valmistutuaan diplomi-insinööriksi Karvonen toimi suunnittelijana ja työpäällikkönä useilla vesivoimalaitos-, tehdasrakennus- ja talonrakennustyömailla. Sotien jälkeen hän toimi Lapin rakennusvaurioiden arvioimistyössä.

## Lähteet
*
*Karvosen tiedot Jääkiekkomuseon sivuilla.

### Viitteet
Norwich (Connecticut)

**Norwich** on kaupunki Yhdysvaltojen itärannikolla sijaitsevassa Connecticutin osavaltiossa. Sen pinta-ala on 76,4 km² (vettä 3 km²). Asukasluku on 40&nbsp;493 (). Vuonna 2010 asukkaista oli noin 70 prosenttia valkoisia, 10 prosenttia mustia ja 12,6 prosenttia latinoja (). Kaupunki on perustettu vuonna 1659.

## Lähteet

## Aiheesta muualla
Kiribatin jalkapallomaajoukkue

**Kiribatin jalkapallomaajoukkue** edustaa Kiribatia kansainvälisissä jalkapallon maajoukkuekilpailuissa. Kiribatin jalkapalloliitto on Oseanian maanosaliitto OFC:n jäsen, mutta ei FIFA:n jäsen, joten joukkue ei kilpaile jalkapallon maailmanmestaruusikisoissa, mutta voi osallistua maanosaliiton järjestämiin OFC Nations Cup -kilpailuihin.

Joukkue on pelannut historiansa aikana vain kymmenen ottelua, kaikki Tyynenmeren kisoissa, joihin joukkue on osallistunut vuosina 1979, 2003 ja 2011. Joukkue ei ole voittanut yhtäkään ottelua historiansa aikana ja päästänyt peräti 122 maalia tehden itse vain neljä, joista kaksi on tehnyt Lawrence Nemeia.

## Ottelut
Malmin ilmailukerho

**Malmin Ilmailukerho ry** on Helsinki-Malmin lentoasemalla toimiva yli 400 jäsenen yhdistysmuotoinen moottorilentokerho, joka on samalla yksi Suomen suurimmista. Yhdistys on perustettu 1988, ja se kuuluu Suomen Ilmailuliittoon. Kerhon harrastuslento- ja koulutustoiminta on vilkasta ympäri vuoden.

Vuonna 2004 kerholle myönnettiin Kar-Airin kiertopalkinto tuloksellisesta moottorilentotoiminnasta.
__notoc__
## Kerhon ilmailukalusto

Kerho omistaa kaksi lentokonetta: lasiohjaamolla varustetun nelipaikkaisen Diamond DA40NG -tyyppisen lentokoneen (OH-STL), jossa on Austro Enginen dieselmoottori sekä kaksipaikkaisen Diamond DV20 -tyyppisen ilma-aluksen (OH-IHQ).

## Lentosimulaattori
Kerhossa on vuonna 2016 rakennettu vapaaehtoistyönä Diamond Star DA40 -lentosimulaattori. Simulaattoriohjelmistona käytetään Prepar 3D:tä. Simulaattori soveltuu VFR- ja IFR-lentämisen harjoitteluun.

## Lähteet

## Aiheesta muualla

* Kerhon kotisivut
Rio Branco

**Rio Branco** on 364&nbsp;000 asukkaan kaupunki Länsi-Brasiliassa Acren osavaltiossa. Se toimii osavaltion pääkaupunkina ja sijaitsee Acrejoen varrella, lähellä Perun ja Bolivian vastaista rajaa. Kaupunki sai alkunsa vuonna 1882 perustetusta Emprezan kumiplantaasista, josta kehittyi jokilaivojen pysähdyspaikkana toimiva kylä. Boliviaa vastaan käydyn Acren sodan (1899–1903) jälkeen Acresta tuli virallisesti Brasilian osavaltio, jota hallittiin Rio Brancosta käsin.

Kaupunki on merkittävä talouden keskus ja rahtiliikenteen kulkupaikka, jonka kautta viedään ulkomaille kumia, metalleja, lääkekasveja, parapähkinöitä, puutavaraa ja huonekaluja. Kaupungissa tuotetaan myös maaöljyä ja alkoholipolttoainetta, ja siellä toimii Acren liittovaltionyliopisto (perustettu 1971). Sieltä on tie- ja lentoyhteys liittovaltion pääkaupunkiin Brasíliaan ja Amazonasin osavaltion pääkaupunkiin Manausiin, jonne pääsee myös jokea pitkin.

## Kuvia

kuva:RioBranco Centrohistorico.jpg|Vanha keskusta
kuva:Riobranco aeroporto.jpg|Lentokenttä


## Lähteet

## Aiheesta muualla

*Kaupungin verkkosivusto
Waterbury

**Waterbury** on kaupunki Yhdysvaltain itärannikolla sijaitsevassa Connecticutin osavaltiossa. Kaupungissa asui 110&nbsp;366 ihmistä vuonna 2010. Waterbury on väkiluvultaan New Havenin piirikunnan toiseksi suurin kaupunki.

## Väestö
Kaupungin asukkaista 38,5 prosenttia on valkoisia, 37,2 prosenttia latinalaisamerikkalaisia ja 17,9 prosenttia mustia. 92,2 prosenttia asukkaista on Yhdysvaltain kansalaisia. Kaupungin väestön keski-ikä on 34,7 vuotta.

## Kuvia kaupungista

Tiedosto:Downtown Waterbury, CT.jpg|Waterburyn keskustaa.
Tiedosto:Union Station train depot in Waterbury, Connecticut LCCN2012631627.tif|Waterburyn rautatieasema.
Tiedosto:CTtransit NET A44 and A39.jpg|Kaupungin julkista liikennettä.


## Lähteet

## Aiheesta muualla
Gilberto Silva

**Gilberto Aparecido da Silva**, pelaajanimeltään **Gilberto** tai **Gilberto Silva** (s. 7. lokakuuta 1976 Lagoa da Prata, Brasilia) on brasilialainen jalkapalloilija, joka edusti kotimaansa seurojen lisäksi englantilaista Arsenalia ja kreikkalaista Panathinaikosia. Gilberton pelipaikka oli keskikentällä puolustavassa roolissa. Hän voitti maailmanmestaruuden vuonna 2002.

Gilberto aloitti jalkapalloilun 12-vuotiaana América Mineiron juniorijoukkueessa. Hän edusti seuraa myös aikuisena, vuoteen 2000 asti, kunnes siirtyi Atlético Mineiron riveihin. Siellä hänestä tuli yksi joukkueen tähtipelaajista, ja hän nousi yllättäen Brasilian maajoukkueen rinkiin, päästen aina MM-kilpailuihin 2002 asti. Gilberto pelasi Brasilian maailmanmestaruusjuhliin päättyneessä turnauksessa jokaisen ottelun, ja oli yksi joukkueen avainpelaajista. Turnauksen aikana hän herätti monen suurseuran kiinnostuksen, ja jo 7. elokuuta 2002 Arsenal osti hänet 4,5 miljoonan punnan hintaan.

Gilberton alku uudessa seurassa oli mainio, hän teki voittomaalin kauden avaavassa FA Community Shield -ottelussa. Jo ensimmäisellä kaudellaan hän murtautui seuran vakiokokoonpanoon. Samalla kaudella Gilberto pääsi myös historiankirjoihin tehtyään Mestareiden liigan historian nopeimman maalin, PSV Eindhovenia vastaan 20 sekunnin pelin jälkeen. Ennätyksen rikkoi sittemmin alankomaalainen Roy Makaay.

Seuraava kausi, 2003–2004, oli hänelle vielä edellistäkin parempi. Arsenal voitti Valioliigan ilman tappioita, ja Gilberto pelasi kuutta vaille kaikissa liigaotteluissa. Kaudella 2004–2005 hän ei yltänyt parhaaseen vireeseensä oltuaan loukkaantumisen vuoksi sivussa useita kuukausia.

Seuraavina kausina Gilberto oli tärkeä linkki Arsenalin keskikentällä, mutta kaudella 2007-2008 hän alkoi menettää pelipaikkaansa Mathieu Flaminille. Kesällä 2008 Gilberto siirtyikin kreikkalaiseen Panathinaikosiin. Tosin Flaminikin jätti Arsenalin samana kesänä, mikä aiheutti ongelmia Arsenalin keskikentälle luotettavan puolustavan keskikenttäpelaajan puuttuessa.

Brasilian maajoukkueessa Gilberto pelasi ensimmäisen kerran 7. marraskuuta 2001 Boliviaa vastaan. Hän on pelannut yli 70 maaottelua ja tehnyt niissä kolme maalia (tilanne 10. kesäkuuta 2009). Hän voitti maailmanmestaruuden vuoden 2002 MM-kisoissa, joissa hän kuului pelaavaan kokoonpanoon jokaisessa Brasilian ottelussa.

## Saavutukset
* Maailmanmestaruus 2002
* Maanosaliittojen cupin voitto 2005
* Valioliigan voitto 2004
* FA Cupin voitto 2003 ja 2005
* FA Community Shieldin voitto 2002, 2004 ja 2005

## Lähteet

## Aiheesta muualla

* Gilberto Arsenalin virallisella sivustolla 
* Invisiblewall.net-fanisivusto
Felicity Huffman

**Felicity Kendall Huffman** (s. 9. joulukuuta 1962 Bedford, New York) on Emmy- ja Golden Globe -palkittu ja elokuvasta *[[Transamerica (elokuva)|Transamerica]]* parhaan naispääosan Oscar-ehdokkuuden saanut elokuva- ja televisionäyttelijätär. Huffman näytteli Lynette Scavon roolia televisiosarjassa *[[Täydelliset naiset]]*, josta hän sai parhaan komedianäyttelijättären Emmy- ja SAG-palkinnon.

Huffman syntyi New Yorkin osavaltion Bedfordissa kahdeksanlapsiseen perheeseen, kuuden siskon ja yhden veljen pikkusiskoksi. Hänen vanhempansa erosivat vuosi hänen syntymänsä jälkeen, ja hänet kasvatti lähinnä vain hänen äitinsä. Huffman vietti suurimman osan nuoruudestaan Aspenissa Coloradossa. Teini-ikäisenä hän kärsi anoreksiasta ja bulimiasta. Hän kävi high schoolin Michiganin Interlochen Arts Academyssa ja valmistui sieltä vuonna 1981 pääaineenaan teatteri. Sen jälkeen hän opiskeli näyttelemistä Royal Academy of Artsissa Lontoossa ja valmistui New Yorkin yliopiston Tisch School of the Artsista vuonna 1988 näyttämötaiteen maisteriksi.

Huffman asuu Los Angelesissa ja on naimisissa näyttelijä William H. Macyn kanssa, jonka kanssa hänellä on kaksi tytärtä. Hän on näytellyt miehensä kanssa joissakin televisiosarjoissa sekä elokuvissa.

## Pääsykoeskandaali
Maaliskuussa 2019 Felicity Huffman pidätettiin yhtenä epäillyistä vanhemmista pääsykoeskandaalissa, jossa satojen rikkaiden perheiden lapsia epäillään autetun maksusta ja vilpillisin keinoin pääsemään opiskelijoiksi Yhdysvaltojen huippuyliopistoihin. Toukokuussa 2019 Huffman tunnusti oikeudessa maksaneensa 15 000 dollaria tyttärensä SAT-koetulosten parantelemisesta. Hän sai teostaan lyhyen vankeusrangaistuksen.

## Filmografia
*1988: *[[Näin se käy (elokuva)|Näin se käy]]* (*Things Change*)
*1990: *[[Onnen kulissit]]* (*Reversal of Fortune*), Minnie
*1995: *[[Hakkerit (elokuva)|Hakkerit]]*, Syyttäjä
*1997: *[[Espanjalainen vanki]]* (*The Spanish Prisoner*), Pat McCune
*1999: *[[Magnolia (elokuva)|Magnolia]]*, Cynthia
*2003: *[[House Hunting]]*, Sheila
*2004: *[[Kasvukipuja (elokuva)|Kasvukipuja]]* (*Raising Helen*), Lindsay Davis
*2004: *[[Skipataan joulu]]* (*Christmas with the Kranks*), Merry
*2005: *[[Transamerica (elokuva)|Transamerica]]*, Bree Osbourne
*2007: *[[Georgia Rule]]*, Lilly
*2004–2012: *[[Täydelliset naiset]]*, Lynette Scavo 
*2014: *[[Big Game (vuoden 2014 elokuva)|Big Game]]*, Cia johtohenkilö
*2019: *[[When They See Us]]*, Linda Fairstein

## Lähteet

## Aiheesta muualla
*
Marmaris

**Marmaris** on satamakaupunki ja turistikohde Välimeren rannalla Turkissa. Se sijaitsee Anatolian lounaisosassa, Muğlan maakunnassa. Kaupungin tärkein tulonlähde on matkailu, joka pääasiallisesti alkoi vasta 1980-luvulla, jolloin pieneen kalastajakylään alettiin rakentaa hotelleja.

## Historia
Historioitsija Herodotoksen mukaan Marmariksessa oli linna jo 3000 vuotta ennen ajanlaskun alkua. Kaupungin perustamisvuodesta ei ole varmuutta, mutta 500-luvulla eaa. kaupunki tunnettiin nimellä *Fyskos*, ja sitä pidettiin osana Kaariaa. Hellenistisellä kaudella Aleksanteri Suuri valloitti Kaarian, ja linna piiritettiin. Asukkaat polttivat linnan arvoesineet ja pakenivat vuorille. Valloittajat tunsivat linnan strategisen arvon ja korjasivat sen vaurioituneet osat. Sinne majoitettiin satoja sotilaita, kunnes pääarmeija palasi kotiin.   

Ottomaanien valtakunta aloitti 1400-luvulla nousunsa, kun sulttaani Mehmed II onnistui valloittamaan ja yhdistämään lukuisat Anatolian heimot ja kuningaskunnat. Sulttaani Suleiman Suuri rakennutti Marmariksen linnan uudelleen vuonna 1522. Vuodesta 1979 linnaa on restauroitu alkuperäiseen kuntoonsa, ja se toimii museona.

## Ilmasto

Marmariksessa vallitsee Välimeren ilmasto, eli kesät ovat pitkiä, kuumia ja kuivia, talvet sateisia. Sateet ovat epätodennäköisiä toukokuusta lokakuuhun. 
Kesäisin, varsinkin heinä-elokuussa lämpötila voi nousta yli 40 celsiusasteeseen. Lokakuukin on vielä lämmin ja aurinkoinen, joskin sateita voi jo loppusyksystä esiintyä. 
Talvet, jotka alkavat yleensä marraskuussa, ovat sateisia ja leutoja. Suurin osa vuotuisesta sademäärästä sijoittuu talvelle, jolloin tulvat ovat yleisiä.

## Lähteet

## Aiheesta muualla
ZIL-4104

**ZIL-4104** on Zavod imeni Lihatšovan valmistama luksusauto. Autoissa on nahkaverhoilu, sähköikkunat ja -peilit ja keskuslukitus. ZIL-41047:ssa on 7&nbsp;680 kuution V8-moottori, jonka teho on noin 315&nbsp;hv (235&nbsp;kW) ja kolmivaihteinen automaattivaihteisto. 

## Tietoa

Perusmalli ZIL-4104:ää valmistettiin vuosina 1978–1985. Se on amerikkalaisvaikutteinen 7-paikkainen neliovinen limusiini, joidenkin mukaan suora kopio Lincoln Continentalista. Muita versioita ovat lyhennetty sedan-malli, farmari sekä avomallit. 

Lyhennetyssä sedan-versiossa on paikat vain viidelle, tekniikaltaan se on kuitenkin identtinen isoveljensä kanssa.

Neuvostoliitossa autoa käyttivät lähinnä politbyroon jäsenet ja muut ylimmät virkamiehet. Harvat länsimaiset, jotka autolla ovat matkustaneet, kuvailevat sen kojetaulua art deco -vaikutteiseksi ja kromin kyllästämäksi, heikosti valaistuksi ja varustetuksi jukeboksia muistuttavalla autoradiolla. Moottorin ääntä ei paljon kuulu, mutta Moskovan kuoppaisilla kaduilla meno on epävakaista. 6,4 metriä pitkä auto vaatii lähes 16 metriä leveän tilan tehdäkseen U-käännöksen. Punaisella nahalla päällystetyt istuimet ovat niin upottavan pehmeitä, että niistä on vaikea nousta ulos autosta.

## Mallinumerot
*ZIL-4104 = limusiini
*ZIL-41041 = sedan
*ZIL-41042 = farmari
*ZIL-41044 = avomalli

## Lähteet

## Aiheesta muualla

*Tehtaan kotisivu
Suomen Tennisliitto

**Suomen Tennisliitto r.y.** (STL) on tenniksen kattojärjestö Suomessa. Liitto perustettiin 22. huhtikuuta 1911, aluksi nimellä Suomen Verkkopalloliitto. Suomen Tennisliitto on Suomen Olympiakomitea ry:n, Euroopan tennisliiton ja Kansainvälisen tennisliiton jäsen.

Liittoon kuuluu 199 seuraa ja sen jäsenmäärä on 19&nbsp;313. Jäsenistä 8&nbsp;231 on miehiä, 3&nbsp;116 naisia ja loput junioreita. Liitto vastaa miesten Davis Cup -joukkueen ja naisten Fed Cup -joukkueen toiminnasta.

Liiton hallituksessa on puheenjohtajan lisäksi kahdeksan jäsentä, joiden toimikausi kestää kaksi vuotta. Hallituksen puheenjohtajana toimii Toni Pokela ja toimitusjohtajana Teemu Purho. Lisäksi liitolla on yhteensä 11 toimikuntaa ja työryhmää. Liitto julkaisee kuusi kertaa vuodessa jäsenlehteä Tennis.

## Talous
Suomen Tennisliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1&nbsp;978&nbsp;000 euroa. Vuosittainen tuki on ollut vuodesta 2023 lähtien 356&nbsp;000 euroa.

## Lähteet
* 
### Viitteet
Campina Grande

**Campina Grande** on kaupunki Paraíbassa, Brasiliassa. Kaupungin asukasluku oli 385&nbsp;213 vuonna 2010. Se on asukasluvulta Paraíban toiseksi suurin kaupunki. Campina Grande on teknologiaosaamisen keskus Brasilian koillisosassa.

## Historia
Vuonna 1697 kapteeni Teodósio de Oliveira Lêdo ja ariúsintiaanit asettuivat asumaan alueelle, jota nykyään on Campina Grande. Vuonna 1790 asutus sai nimeksi Vila Nova da Rainha (Kuningattaren uusi kylä) ja sai kaupunkioikeudet.

## Lähteet

## Aiheesta muualla

*Campina Grande
Daniel Berg Hestad

**Daniel Berg Hestad** (s. 30. heinäkuuta 1975) on norjalainen jalkapalloilija, joka edustaa kasvattajaseuraansa Molde FK:ta. Hestadin pelipaikka on keskikentän keskellä.

Hän aloitti ammattilaisuransa Moldessa vuonna 1993, ja hän on nyt pelannut joukkueessa yli 250 ottelua. Vuodet 2003-2005 hän edusti Eredivisien SC Heerenveeniä. Norjan maajoukkueessa Hestad on pelannut 8 ottelua.

Myös hänen isänsä Stein Olav Hestad oli tunnettu jalkapalloilija.
Screen Actors Guild

**Screen Actors Guild** (SAG) oli yhdysvaltalainen näyttelijöitä edustanut ammattiliitto. Screen Actors Guild perustettiin vuonna 1933 turvaamaan elokuvanäyttelijöille paremmat työskentelyolosuhteet.  

Screen Actors Guild ja American Federation of Television and Radio Artists (AFTRA) yhdistyivät vuonna 2012 uudeksi ammattiliitoksi nimeltään SAG-AFTRA.
 
Vuodesta 1995 lähtien SAG on palkinnut edellisvuoden parhaat näyttelijäsuoritukset *[[Screen Actors Guild Awards]]* -palkinnolla. 

## SAG:n puheenjohtajat

* 1933–1933 Ralph Morgan
* 1933–1935 Eddie Cantor
* 1935–1938 Robert Montgomery
* 1938–1940 Ralph Morgan
* 1940–1942 Edward Arnold
* 1942–1944 James Cagney
* 1944–1946 George Murphy
* 1946–1947 Robert Montgomery
* 1947–1952 Ronald Reagan
* 1952–1957 Walter Pidgeon
* 1957–1958 Leon Ames
* 1958–1959 Howard Keel
* 1959–1960 Ronald Reagan
* 1960–1963 George Chandler
* 1963–1965 Dana Andrews
* 1965–1971 Charlton Heston
* 1971–1973 John Gavin
* 1973–1975 Dennis Weaver
* 1975–1979 Kathleen Nolan
* 1979–1981 William Schallert
* 1981–1985 Edward Asner
* 1985–1988 Patty Duke
* 1988–1995 Barry Gordon
* 1995–1999 Richard Masur
* 1999–2001 William Daniels
* 2001–2005 Melissa Gilbert
* 2005–2009 Alan Rosenberg
* 2009–2012 Ken Howard

## Lähteet
*SAG:n puheenjohtajat 
### Viitteet

## Aiheesta muualla

*Liiton kotisivut
Screen Actors Guild -palkinto

**Screen Actors Guild -palkinto** (SAG-palkinto,  tai *SAG Award*) on Screen Actors Guild -nimisen näyttelijäjärjestön vuosittain jakama palkinto, jota pidetään nykyään yhtenä arvostetuimmista yhdysvaltalaisista elokuva-alan palkinnoista, Oscar-palkinnon ja Golden Globen ohella. Palkintoja on jaettu vuodesta 1995 lähtien. Voittajat valitsevat järjestön jäsenet itse. Palkintoja jaetaan sekä elokuva- että televisiotyöstä. Palkinto myönnetään vain näyttelemisestä, ei esimerkiksi elokuvan ohjaamisesta.

Vuoden 2019 gaala järjestettiin 27. tammikuuta 2019.

## Palkintokategoriat
### Elokuvat
* Paras näyttelijäkokoonpano
* Paras miespääosa
* Paras naispääosa
* Paras miessivuosa
* Paras naissivuosa

### Televisio
* Paras miesnäyttelijä televisioelokuvassa tai minisarjassa
* Paras naisnäyttelijä televisioelokuvassa tai minisarjassa
* Paras näyttelijäkokoonpano draamasarjassa
* Paras miesnäyttelijä draamasarjassa
* Paras naisnäyttelijä draamasarjassa
* Paras näyttelijäkokoonpano komediasarjassa
* Paras miesnäyttelijä komediasarjassa
* Paras naisnäyttelijä komediasarjassa

### Elämäntyö-palkinto
*Screen Actors Guild Life Achievement Award

## Aiheesta muualla
* SAG Awardsin viralliset sivut
Sorkkarauta

**Sorkkarauta** on työkalu joka koostuu metallitangosta ja jonka toista päätä on litistetty ja toista taivutettu. Taivutetussa päässä on usein kolo (naulahahlo) naulojen poistamiseen. Sitä käytetään vipuna esineiden toisistaan irti vääntämiseen tai naulojen irrottamiseen. Sorkkarautaa vastaava työkalu ilman koloa on purkurauta.

Sorkkarautaa käytetään yleisesti kiinni naulattujen puulaatikoiden avaamiseen. Toinen yleinen käyttö isommille sorkkaraudoille on rakenteiden purkaminen, kuten naulojen irrottaminen ja lankkujen toisistaan irti repiminen.

Sorkkarauta on stereotyyppinen murtovarkaan työväline etenkin fiktiossa.

## Materiaalit ja muodot
Sorkkaraudat tehdään yleensä keskitasoisesta hiiliteräksestä, mutta voidaan tehdä myös titaanista, joka on kevyempää, ei-magneettista sekä kipinöimätöntä.

Halvemmat, yleisimmät sorkkaraudat on taottu kahdeksankulmion muotoon. Väärin. Halvempien sorkkarautojen runko on kuusikulmaista terästä. Kannattaa vähän selvittää asioita ennen kuin kirjoittaa väärää tietoa tänne. Titaanisissa sorkkaraudoissa on pyöreä runko.
Etelä-Holland

**Etelä-Holland**, myös **Zuid-Holland** (aiemmin **Etelä-Hollanti**), on maakunta Alankomaiden länsiosassa, Pohjanmeren rannalla. Se on Alankomaiden provinsseista väkiluvultaan suurin sekä yksi tiheimmin asutuista ja eniten teollistuneista provinsseista. Naapuriprovinsseja ovat Zeeland lounaassa, Pohjois-Brabant kaakossa, Gelderland idässä, Utrecht koillisessa ja Pohjois-Holland pohjoisessa.

Etelä-Hollandin väkiluvultaan suurimmat kaupungit ovat Haag ja Rotterdam. Muita kaupunkeja ovat muun muassa pääosin 1970-luvulla rakennettu Zoetermeer, Leiden, Delft ja Gouda. Provinssin asukasluku on 3&nbsp;600&nbsp;784 (vuonna 2015).

Etelä-Holland on jaettu .

## Historia
Etelä-Hollandin provinssi muodostettiin vuonna 1840, kun Hollannin provinssi jaettiin pohjoiseen (Pohjois-Holland) ja eteläiseen osaan.

Etelä-Hollandista on siirretty kolme kuntaa Utrechtin provinssiin: Oudewaterin vuonna 1970, Woerdenin vuonna 1989 ja Vianenin vuonna 2002.

## Kunnat (2018)

* Alblasserdam
* Albrandswaard
* Alphen aan den Rijn
* Barendrecht
* Binnenmaas
* Bodegraven-Reeuwijk
* Brielle
* Capelle aan den IJssel
* Cromstrijen
* Delft
* Den Haag (’s-Gravenhage)
* Dordrecht
* Giessenlanden
* Goeree-Overflakkee
* Gorinchem
* Gouda
* Hardinxveld-Giessendam
* Hellevoetsluis
* Hendrik-Ido-Ambacht
* Hillegom

* Kaag en Braassem
* Katwijk
* Korendijk
* Krimpen aan den IJssel
* Krimpenerwaard
* Lansingerland
* Leerdam
* Leiden
* Leiderdorp
* Leidschendam-Voorburg
* Lisse
* Maassluis
* Midden-Delfland
* Molenwaard
* Nieuwkoop
* Nissewaard
* Noordwijk
* Noordwijkerhout
* Oegstgeest
* Oud-Beijerland

* Papendrecht
* Pijnacker-Nootdorp
* Ridderkerk
* Rijswijk
* Rotterdam
* Schiedam
* Sliedrecht
* Strijen
* Teylingen
* Vlaardingen
* Voorschoten
* Waddinxveen
* Wassenaar
* Westland
* Westvoorne
* Zederik
* Zoetermeer
* Zoeterwoude
* Zuidplas
* Zwijndrecht

## Lähteet

## Aiheesta muualla

* Provinssin viralliset sivut
* Lista kunnista väestö- ja pinta-ala-tietoineen
Sorkka

**Sorkka** on sorkkaeläimen raajan kärkiosa. Raajan ensimmäinen varvas on kehityksessä pysähtynyt. Kolmas ja neljäs varvas muodostavat parin, jolla sorkkaeläin astuu. Toinen ja viides varvas ovat yleensä muita lyhyempiä ja muodostavat niin sanotut lisäsorkat. Lisäsorkkia kutsutaan myös kyntysiksi. Naudalla lisäsorkissa ei ole luita sisällä, kun taas sialla ja porolla on. Poron kyntysten luut eivät ole nivelletyt raajan muihin luihin.

Sorkan pinta on sarveisainesta, samantyyppistä kuin nautojen, lampaiden ja vuohien sarvet sekä hevosten kaviot. Sarveissorkan sisäpinnalla on pystysuuntaisia lamelleja, jotka muodostavat pehmeän martosorkan kanssa vastaavien lamellien kanssa laajapintaisen kontaktin. Rakenne on samantapainen kuin hevosen kaviossa.

Kotieläimien, esimerkiksi lehmien, sorkat eivät kulu navettaoloissa luonnollisesti, koska lehmät eivät pääse liikkumaan niissä. Liian pitkiksi kasvaneet sorkat vääristävät jalkojen normaalia asentoa, mikä haittaa eläimen terveyttä. Lypsylehmien sorkkien käsittelystä vastaa tilalle tuleva sorkkahoitaja.